Kaks vene arhitekti palgatakse projekteerima Tallinna sakslaste teatrit. Kuid, kas see on ikka teater sakslastele või on see hoopis teater eestlastele? Antud etenduse märksõnaks on kindlasti manipulatsioon, mida piisavalt kaua rakendades saab inimesi panna tegutsema soovitud suunas.    Väga vahva etendus, kus Ivo Uukivi ja Mait Malmsten on vahelduseks neile omastest rollidest välja kisutud ja pandud mängima midagi hoopis uut. Igatahes minu kiidusõnad, kuna uued  rollid mõjusid küll väga värskendavalt. Lisaks jättis kustumatu mälestuse Kersti Heinloo mängitud saksa tütarlapse roll, kes vuristas kõigutamatult ette ühte ja sama dialoogi teemal, kuidas korralik saksa tütarlaps tikib linikut, kus keskel on kaks luigekest.